O B E C ŠEMŠA

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

# Všeobecne záväzné nariadenie

**č. 3/2016**

**O MIESTNOM POPLATKU ZA ROZVOJ**

*Návrh VZN: - vyvesený na úradnej tabuli obce dňa : 15.08.2016.*

 *- zverejnený na internetovej adrese obce dňa : 15.08.2016*

*Lehota na predloženie pripomienok k návrhu VZN do(včítane): 10.11.2016*

*Doručené pripomienky (počet) : 4*

*Vyhodnotenie pripomienok k návrhu VZN uskutočnené dňa: 11.11.2016*

*Vyhodnotenie pripomienok k návrhu VZN doručené poslancom dňa: 07.11.2016*

*VZN schválené Obecným zastupiteľstvom v Šemši dňa 21.11.2016*

*VZN vyvesené na úradnej tabuli obce Šemša dňa : 23.11.2016*

*VZN zvesené z úradnej tabule obce Šemša dňa : 08.12.2016*

***VZN nadobúda účinnosť dňom***

***1.1.2017***

 Jozef Lukáč - starosta obce

**VŠEOBECNE ZÁVÄZNÉ NARIADENIE OBCE ŠEMŠA**

**č. 3/2016**

**O MIESTNOM POPLATKU ZA ROZVOJ**

Obec Šemša v súlade s ustanovením § 4 ods. 3 písm. c) a § 6 ods. 1 zákona č. 369/1990 Zb. o obecnom zriadení v znení neskorších predpisov (ďalej len „zákon o obecnom zriadení“) a v súlade s ustanovením § 2 zákona č. 447/2015 Z. z. o miestnom poplatku za rozvoj a o zmene a doplnení niektorých zákonov (ďalej len „zákon o miestnom poplatku za rozvoj“) vydáva toto Všeobecne záväzné nariadenie o miestnom poplatku za rozvoj (ďalej len „Všeobecne záväzné nariadenie“ alebo „VZN“) v nasledovnom znení:

**Článok 1**

**Základné ustanovenia a predmet úpravy**

1. Týmto Všeobecne záväzným nariadením obec Šemša (ďalej len „obec“) podľa ustanovenia § 11 ods. 4 písm. d) zákona o obecnom zriadení v spojení s § 2 zákona o miestnom poplatku za rozvoj ustanovuje pre územie obce Šemša, ktoré je tvorené jedným katastrálnym územím Šemša, miestny poplatok za rozvoj (ďalej len „poplatok“).
2. Toto Všeobecne záväzné nariadenie určuje najmä jednotlivé sadzby poplatku podľa druhu stavieb a spresňuje niektoré podmienky výberu a správy poplatku na území Obce Šemša.
3. Všetky základné pojmy a podmienky, za ktorých je obec oprávnená tento poplatok na svojom území ustanoviť, sú obsiahnuté v zákone č. 447/2015 Z. z. o miestom poplatku za rozvoj a o zmene a doplnení niektorých zákonov.

**Článok 2**

**Sadzobník poplatku pre územie Obce Šemša**

1. Sadzba poplatku pre územie Obce Šemša – extravilán (nové oblasti pre IBV podľa územného plánu obce – Vyšné poľo, Terasa – západ, sever, východ, Pri ihrisku, parcely mimo zastavaného územia obce avšak nie chatová oblasť), sa podľa druhu stavby za každý začatý m² podlahovej plochy nadzemnej časti stavby ustanovuje nasledovne:
	1. stavby na bývanie: 20 EUR/m²;
	2. stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu: 10 EUR/m²;
	3. priemyselné stavby a stavby využívané na skladovanie vrátane stavieb na vlastnú administratívu: 20 EUR/m²;
	4. stavby na ostatné podnikanie a na zárobkovú činnosť, stavby využívané na skladovanie a administratívu súvisiacu s ostatným podnikaním a so zárobkovou činnosťou: 20 EUR/m²;
	5. ostatné stavby: 20 EUR/m²;
2. Sadzba poplatku pre územie Obce Šemša – intravilán ( parcely v zastavanom území obce k 1.1.2017, okrem nových oblastí pre IBV podľa územného plánu), sa podľa druhu stavby za každý začatý m² podlahovej plochy nadzemnej časti stavby ustanovuje nasledovne:
	1. stavby na bývanie: 10 EUR/m²;
	2. stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu: 10 EUR/m²;
	3. priemyselné stavby a stavby využívané na skladovanie vrátane stavieb na vlastnú administratívu: 10 EUR/m²;
	4. stavby na ostatné podnikanie a na zárobkovú činnosť, stavby využívané na skladovanie a administratívu súvisiacu s ostatným podnikaním a so zárobkovou činnosťou: 10 EUR/m²;
	5. ostatné stavby: 10 EUR/m²;
3. Chatová oblasť (Záhradkárska lokalita podľa územného plánu obce) sa podľa druhu stavby za každý začatý m² podlahovej plochy nadzemnej časti stavby ustanovuje nasledovne::
	1. stavby na bývanie: 35 EUR/m²;
	2. stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu: 35 EUR/m²;
	3. priemyselné stavby a stavby využívané na skladovanie vrátane stavieb na vlastnú administratívu: 35 EUR/m²;
	4. stavby na ostatné podnikanie a na zárobkovú činnosť, stavby využívané na skladovanie a administratívu súvisiacu s ostatným podnikaním a so zárobkovou činnosťou: 35 EUR/m²;
	5. ostatné stavby: 35 EUR/m²;

**Článok 3**

**Spoločné a záverečné ustanovenia**

1. Všetky ostatné podrobnosti o predmete poplatku, osobe poplatníka, základe poplatku, vzniku a zániku poplatkovej povinnosti, o spôsobe výpočtu poplatku, ako aj o vyrubení, splatnosti, platení, nároku na vrátenie poplatku a spôsobe použitia výnosov poplatku, ustanovuje zákon č. 447/2015 Z. z. o miestom poplatku za rozvoj a o zmene a doplnení niektorých zákonov, pričom toto VZN má vo vzťahu k uvedenému zákonu doplňujúci a spresňujúci charakter.
2. Toto Všeobecne záväzné nariadenie bolo schválené uznesením Obecného zastupiteľstva obce Šemša, ktoré sa konalo dňa 21.11.2016, a to pod číslom 83/2016 z riadneho zasadnutia OZ.
3. Všeobecne záväzné nariadenie nadobúda účinnosť dňa 01.01.2017.

Jozef Lukáč

starosta obce šemša